จีนเปิดตัว เทียนเหวิน-1 ยานสำรวจหาสิ่งมีชีวิตบนดาวอังคาร เตรียมเดินทางเร็วๆ นี้
จีนเปิดตัว เทียนเหวิน-1 ยานสำรวจหาสัญญาณของสิ่งมีชีวิตบนดาวอังคาร เตรียมออกเดินทางเร็วๆ นี้ทางการจีนเปิดตัวยานสำรวจดาวอังคาร เทียนเหวิน-1 และคาดว่าจะปล่อยจรวดลองมาร์ช-5 Y4 บรรทุกยานเทียนเหวิน-1 ออกจากศูนย์อวกาศเหวินฉาง มณฑลไหหนาน ทางตอนใต้ของจีน ในเดือนกรกฎาคม หรือไม่ก็สิงหาคม ขึ้นอยู่กับความเหมาะสมของสภาพอากาศ และคาดว่าจะเดินทางถึงดาวอังคารในช่วงเดือนกุมภาพันธ์ปีหน้ายานเทียนเหวิน-1 ประกอบไปด้วยภารกิจ 3 ส่วน ได้แก่ การเข้าสู่วงโคจร ลงจอดที่พื้นผิวดาวอังคาร และปล่อยยานสำรวจพื้นผิวดาวอังคารออกมา จากนั้นจะอยู่บนดาวอังคารเป็นเวลา 3 เดือนดาวอังคาร (เท่ากับ 92 วันโลก) บนสภาพพื้นผิว โครงสร้างทางภูมิศาสตร์และสภาพอากาศของดาวอังคาร และจะส่งสัญญาณข้อมูลสิ่งที่ค้นพบกลับมายังโลกยานลงจอดและยานสำรวจพื้นผิว มีน้ำหนักรวมกัน 1300 กิโลกรัม จะถูกปล่อยออกจากยานแม่แล้วลงจอดสู่พื้นผิวดาวอังคารด้วยร่มชูชีพ ในส่วนของยานสำรวจมีความสูง 1.85 เมตร น้ำหนัก 240 กิโลกรัม ภารกิจค้นหาแหล่งน้ำและสัญญาณอื่นๆ ที่บ่งชี้ถึงการมีอยู่ของสิ่งมีชีวิตบนดาวอังคารโดยยานสำรวจติดตั้งอุปกรณ์ล้ำสมัยอย่างน้อย 6 ชิ้นรวมไปถึงกล้องธรณีวิทยา กล้องมัลติสเปกตรัมเรดาร์ตรวจจับใต้ผิวดิน และอุปกรณ์ตรวจจับสภาพอากาศนายหลิว ตงเจี๋ย รองผู้อำนวยการศูนย์อวกาศ แห่งสำนักงานอวกาศแห่งชาติจีนเปิดเผยว่า ความท้าทายคือ เมื่อยานลงจอดเข้าสู่ชั้นบรรยากาศของดาวอังคาร ก็จะต้องลดระดับความเร็วจาก 20000 กิโลเมตร ในระยะเวลาเพียง 7 นาทีเพื่อที่จะลงจอดบริเวณพื้นผิว โดยจะต้องมีการสแกนตรวจหาจุดปลอดภัยในการลงจอดเทียนเหวิน-1 ตั้งชื่อตามบทกวีโบราณเก่าแก่กว่า 2000 ปีของจีน โดยภารกิจสำรวจดาวอังคาร แสดงให้เห็นถึงความก้าวหน้าทางวิทยาศาสตร์ของจีนหลังจากจีนประสบความสำเร็จปล่อยดาวเทียมดวงแรก คือ ตงเฟิงหง-1 หรือบูรพาแดง-1 เมื่อปี 2513.
 จีนเปิดตัว เทียนเหวิน-1 ยานสำรวจหาสิ่งมีชีวิตบนดาวอังคาร เตรียมออกเดินทางเร็วๆ นี้
จีน,ดาวอังคาร,อวกาศ,สำรวจดาวอังคาร,เทคโนโลยี,ดาราศาสตร์,ข่าวต่างประเทศ